《用陈和你太博韵题江州高远亭四首》
宋代·袁说友

亭高未涉意先申，五马同来却报春。
一笑孰知今在旅，兹游端不厌居尘。
分张好景因人重，排拶佳篇逐日新。
我是东州西上客，也来吟作社中人。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。